മന്സൂര് കൊലക്കേസില് ഒളിവില് കഴിയുന്ന പ്രതി സി.പി.എം ലോക്കല് കമ്മിറ്റിയില് പ്രതി പെരിങ്ങളം ലോക്കല് കമ്മിറ്റി അംഗം തലശ്ശേരി: മുസ്ലിം ലീഗ് പ്രവര്ത്തകന് പെരിങ്ങത്തൂരിലെ മന്സൂറിനെ കൊലപ്പെടുത്തിയ കേസില് ഒളിവില് കഴിയുന്ന പ്രതി സി.പി.എം ലോക്കല് കമ്മിറ്റിയില്. സി.പി.എം പ്രാദേശിക നേതാവും കേസിലെ 10ാം പ്രതിയുമായ പി.പി. ജാബിറിനെയാണ് കണ്ണംവെള്ളിയില് നടന്ന സമ്മേളനത്തില് പെരിങ്ങളം ലോക്കല് കമ്മിറ്റി അംഗമായി തെരഞ്ഞെടുത്തിരിക്കുന്നത്. 13 അംഗങ്ങളായാണ് ലോക്കല് കമ്മിറ്റി തെരഞ്ഞെടുക്കപ്പെട്ടത്. ജാബിര് ഉള്പ്പെടെയുള്ള ലോക്കല് കമ്മിറ്റിയംഗങ്ങളെ തെരഞ്ഞെടുത്ത പോസ്റ്ററുകള് സി.പി.എം സൈബര് സഖാക്കള് സമൂഹ മാധ്യമങ്ങളില് വ്യാപകമായി പ്രചരിപ്പിക്കുന്നുണ്ട്. ലോക്കല് സെക്രട്ടറിയായി തിരഞ്ഞെടുക്കപ്പെട്ടത് എന്. അനൂപ് ആണ്. ജാബിര് നേരത്തെ സി.പി.എം വള്ളുകണ്ടി ബ്രാഞ്ച് സെക്രട്ടറിയായിരുന്നു Tags